safouaneb/arywiki huggingface dataset:
تسونامي

التسونامي (من #تحويل &gt؛ ، معنى "مّاج د لمرصى") هو وحد مجمع د امواج بسبب حركة كبيرة د مقدار د ما – عادة ف محيط ؤلا ضاية كبيرة – اما من زلزال، انهيار ارضي ؤلا انفجار بركاني. ف ما عميق، لمّاج د تسونامي عندو وحد پيريود (لوقت اللي كيفرّق بين كل قمة) د عشرات دقايق، و هوما كيمشيو بكتر من 800 كم/ساعة مع علو د غير شي ديسيميترات. ولكن مللي هوما كيوصلو ل سّاحل، لپيريود و لسرعة ديالهم كينقص، بحق لعلو دالهم كيقدر يوصل لكتر من 30 م. ب هادشي، لمّاج قدرو يكون مدمرين بزاف، متلاً التسونامي د 2004 ف لمحيط لهندي اللي قتل كتر من 230، 000 د الناس ف 14 بلدان. ثيوسيديدز، وحاد توارخي يوناني قديم، كتب بلي كان قدر يكون علاقة بين مّاج التسونامي ؤ زلازل لي كيوقعو تحت الما، ولكن ما بدا لفينومين ديال التسونامي كيتّدرس بصّح حتّا لقرن 20، و مازال كاين بزاف اللي مشي معروف. تحذيرات و توقعات. قبل تسونامي، الما يقدر يرجع بعيد من الشط. الناس اللي كيشوفو هادشي يقدرو ينجاو يلا مشاو ل ارض عالية ؤلا طبقة عالية. ملي وقع التسونامي ف عام 2004، وحد تلميدة نݣليزية، تيلي سميث، كانت ف بحر د مايخاو ف طايلاند مع لوالدين ديالها، و ضنّات بلي يقدر يجي تسونامي حيتاش تعلّمات عليهم ف درسها د جغرافيا من قبل، و بعد لوالدين ديالها حذرو لخرين قبل وصل لماج، و بزاف د الناس تعتقو بسبابهم. لبلايص بخطر كبير ديال تسونامي كيكونو عندهم سيستيمات د تحذير من التسونامي باش يحذرو الناس قبل كيوصلو لماج. لبلدان متلا كَسيتعملو الصفارات، ؤلا البلاكات اللي كيوريو الطريق د لاخلاء.
لوغات ؤرالية

اللوغات لؤرالية هوما وحد عائلة ديال 38 لوغات ف ؤروپا و اسيا الشمالية. اللوغات لؤرالية بلعدد الكتر ديال لناس لّي كايهضرو فيهوم هوما لهنݣارية و لفينلاندية و لاسطونية، و بعد كاين لوغات خرين بحال لارزية، لموكشية، لمارية، لؤدمورتية، سّامية، لكومية، و لڤيپسية، لّي كيهتم لهدرة كاملين ف روسيا و سكانديناڤيا. سّمية ديال عائلة د لّوغات كيجي من جبال لؤرال ف روسيا. لاسم "فينية ؤݣرية" ؤلا "فينو-ؤݣرية" كيكون محتاج بعض المرات فحل وحد اسم للعائلة، واخّا الا لكلمة مكيحسبش اللوغات السامودية. لاصل. لاصول لمحتملة (ؤرهيمات، "Urheimat") ديال اللوغة الپروتوؤرالية هوما: تصنيف. لعائلة لؤرالية عندا 9 د ڭروپات بتصنيف ماشي اجماعي بينهم. كاين تّا دليل تاريخي د عدد ديال لوغات بائدة بانتساب مشي مفهوم: لاتر ديال سَّبتراتا لفينية لؤڭرية، وخصوصا ف تّوپونيمي، ف روسيا لؤروپية الشمالية قدر يكون دليل لكتر من لّوغات لؤرالية لبائدة. تّصنيف التقليدي. ڭاع اللوغات لاورالية كايقدر تكونو نازلات من الپروتوؤرالية. لّغويين مازال مايقدرش يتافق عن تّصنيف ديال اللوغات لؤرالية. ها وحد تصنيف تقليدي من ؤتو دونر موجود من لعام 1879: ف عام ديال ؤتو دونر، اللوغات السامودية باقي ماكانتشي مفهوم بزاف، وهو كان ماقدرش يؤكد پّوزيسيون ديالهم.
يا خيل الله

يا خيل الله فيلم مغريبي د 2012 على تفجيرات كازا د 2003، لي خرّجو نبيل عيوش، ؤ مبازي على رواية ب لفرانساوية د لكاتب لمغريبي ماحي بينبين ب عنوان "نجوم سيدي مومن" (). هاد لفيلم ربح بزاف د لجوايز، ؤ متّل لمغريب ف مسابقة اكاديمي اواردس نمرة 85 ف فبراير 2013، ؤ شارك ف مهرجان كان د سّينيما د 2012.
عبد لخالق فهيد

عبد لخالق فهيد (تولد ف 13 ماي 1964 ف الدار لبيضا) هو ممتيل كوميدي مغريبي. فهيد معروف عند لمغاربة بالشخصية ديال ميلود، اللي كان كيهضر باللهجة د لعروبية، و تيقول جمل بقات معروفة بحال "هاكالبارود" و "طل عليا ا ولد لعياشية". حياتو. ملي كان فهيد صغير، كان كيلعب لبوكس، و كلان مزيان فيه. لعب 3 د لماتشات رسمية وربحها كاملة بالضربة لقاضية، ولكن ف 1987 قرر باش يحبس لبوكس ودار تنائي كوميدي مع حسن فلان ومشا للمسرح. التمتيل. شارك عبد لخالق فهيد ف بزاف د لمسرحيات و لمسلسلات، منها:
تفرݣيعات د كازا د 2003

تفرݣيعات د كازا د 2003 هوما احدات ارهابية طراو ف كازا، لمغريب، ف 16 ماي 2003، ؤ كيتّعتابرو اميـٰت هجمة ارهابية طرات ف تّاريخ د لمغريب. 45 واحد ماتو ف هاد لاحدات منهوم 33 ضحية ؤ 12 نتيحاريين ؤ كتر من 100 واحد تّجرح. نّتيحاريين اصلهوم من حي سيدي مومن ف كازا. لهجمة نفّدوها 14 اعضاء من جماعة سّلفية لجهادية، شوية مورا 9 د لّيل، على شكل 5 د لهجمات مفرّقة على بلايص ديال ليهود ؤلا لبلدان لغربية، هوما كاسا دي اسپانيا، ؤطيل فرح، ريسطو طالياني مولاه يهودي، لقنصلية د بلجيكا، مقبارة ؤ مركز جتيماعي. جماعة لقاعدة تبنات لهجمة ف شخص زعيمها ابو مصعب الزرقاوي لي خطّط ليها، ب معاونة ديال كريم مجاطي لي تكلف ب تدريب لارهابيين لي نفّدو تّفجيرات. لفيلم "يا خيل الله" د نبيل عيوش لي خرج ف 2012 تانسپيرا من هاد تفرݣيعات. عواقب. ف 24 ابريل 2004، دشن لماليك محمد ساديس ؤ لوزير لول د صبانيا د ديك لوقيتة خوسي لويس رودريڭيز زاپاتيرو لوحة تدكارية ف ساحة محمد لخاميس ف وسط دارلبيضا. وكان مكتوب ف لوحة اية من لقران: "من قتل نفساً فكانما قتل الناس جميعاً" (سورة لمائدة 52-53).
سپيس إيكس

سپيس ايكس (بلينݣليزية Spacex) هي واحد شّاريكة اسّسها ايلون ماسك ف 2002. لمجال د لبيزنيس ديالها كيشمل طّرونسپور ف لفضاء ؤ طّيليكوم. واحد من لاهداف د شّركة لي كان تّعلن عليها، هوّا باش تنقص لمصاريف ديال لمصيفطة د لحوايج ؤ د بنادم ل لفضاء باش لحضارة لبشرية تولي قادرة تستكشف لفضاء ب تكلفة قل ؤ ب وتيرة سرع، ل لحد لي يقدر بنادم يعيش ف كوكب اخور بحال لمريخ ؤ يبني مدون تماك.
ؤطيل فرح

ؤطيل فرح لي كان معروف ب ؤطيل سفير هوّا ؤطيل ب خمسة د نّجوم كاين ف كازا. هاد لوطيل تنضمات فيه لّمسابقة د سّنوكر ف لعاب لافريقية د 2019. ؤطيل فرح كان من بين لمواضع لي عرفات هجمة ارهابية ف تفرݣيعات د كازا د 2003.
مونستر

مونستر (لعنوان لاصلي M⊙NS†ER؛ كتعني حرفيا "لوحش") هي سيرية د لمانݣا جابونية دارها ناوكي ؤراساوا عام 1994 و تحولات ل انيمي ف 2004، هاد لانيم عامر غموض و تحقيق و اسئلة و مصنّف سينن (مانڭا ؤلا انيمي ديال الناس لكبار). كاتعاود لقصة على طينما "Tenma"، طبيب جرّاح جاپوني ساكن ف المانيا، معلّم ف حرفتو، و لي جاوه ف نفس لوقت دري صغير و سياسي معروف ف لمدينة بجوج ف حالة صعيبة، و قرر باش يعتق الدري الصغير و التوابع ديال هاد لقرار ديالو.
محمد لخياري

محمد لخياري (تولد ف 26 غشت 1964 ف الدار لبيضا) هو ممتيل كوميدي مغريبي. بدا لمسيرة ديالو ف لمسرح و من بعد داز للكوميديا و السكيتشات. كان من لحكام ديال لبرنامج د كوميديا ف لقناة اللولا. التمتيل. شارك محمد لخياري ف بزاف د لمسرحيات، لمسلسلات، ولافلام، منها:
رضا لعلالي

رضا لعلالي (تولد ف 1971 ف طانجا) هو ڭيطاريسط، و لمؤسس و لمغني الصوتي ديال لمجموعة د الروك لمغريبية هوبا هوبا سپيريت. لعلالي تيخدم تا مع الصحافة، عندو تجربة مع راديو مارس، اللي كان تيهضر فيها على لكورة، مع طيل كيل، اللي تيكتب فيها عمود بسميت زكريا بوعالم. عندو تا پودكاسط ديالو "راديو معاريف"، اللي تيجيب فيه خبراء يهضرو فيه على التاريخ و المجتمع ديال لمغريب.
لهنݣارية

لهنݣارية ؤلا لمجرية (magyar nyelv) هي لّوغة ؤرالية، واللوغة الرسمية ديال هنݣاريا. اللوغة لهنݣارية هي اللوغة لؤرالية ب اكبر عدد د نّاطقين، بكتر من 12 مليون د ناس لّي كيهضرو بلهنݣارية. 9. 78 مليون د نّاطقين كيسكنو ف هنݣاريا، و كاين تّا لخرين فلبلدان لّي قراب منها – فحل رومانيا (ترانسيلڤانيا)، صلوڤاكيا، صلوڤينيا، لوطريش، ؤكرانيا، و صربيا – و تّا بين لهنݣاريين ساكنين فلخارج (متلا لميريكان، كانادا، اسرائيل). اللوغة لهنݣارية مكتوبة من لقرن 11 بالابجدية اللاتينية. توزيع جغرافي. من 12 مليون ديال نّاطقين، 9. 78 مليون ساكنين ف هنݣاريا، فين اللوغة كاتّعتابر رسمية. ف صلوڤينيا، اللوغة هي رسمية غير ف لبلاصات فين كاين "لجماعات لوطنية" لهنݣارية. اللوغة معتارف بيها حتا ف صلوڤاكيا (458467 ديال هنݣاريين)، ؤكرانيا (161618 د نّاطقين)، لوطريش (25884 د نّاطقين)، كرواتيا (10231 د نّاطقين) و ف رومانيا، فين كاين كتر من 1، 259 مليون د نّاطقين لّي كبرو بيها. تاريخ. التاريخ د اللوغة لهنكارية بدا ف 3000 عام هادي ف شي بلاصة ف جيهة واد لؤب ف جبال لؤرال الشرقية. ف لوقت د لهجرة د لقبائل لمجرية، دخلات بزاف د كلمات من اللوغات التوركيكية و لايرانية. من بعد لوصول د لمجريين ف لحوض د كاربات، و تاسيس ديال مملكة هنݣاريا لمسيحية، اللوغة لهنݣارية تبنّات كلمات من لّوغات سلاڤية و لّاتينية، ملي بدات لكتبة د لّوغة بالابجدية اللاتينية. لهجات. اللّهجات د لّوغة لهنݣارية مجموعين ف عشرة د الجيهات:
كاراطي

لكاراطي (بالجاپونية: 空手) هوّا واحد الرياضة د لمدابزة لاصل ديالها من الجاپون، و بالضبط من لجزيرة د اوكيناوا. لكاراطي فيه جوج د الطراف اللي معروفين، و اللي هوما: لكاطا (هوما حركات كيتدارو متابعين بواحد الشكل، وخاص لواحد يتقنهم) و لكومبا (مدابزة تاتكون ما بين جوج). ف لكومبا يمكن للواحد يضرب بيديه و رجليه، و لكن ف لاغلبية د لوقت ما عندوش لحق يضرب تحت الصمطة. الترتيب د لڭراض و لقدومية ف لكاراطي تيدار بالصماطي. اللي تيكون عاد جديد تاتكون عندو صمطة بيضا، و اللي واعر ڭاع تاتكون عندو صمطة كحلا. الترتيب كامل د اللوان من الجديد للقديم هو: بيض، صفر، ليموني، لخضر، الزرق، لقهوي، و لكحل.
تولپا

تّولپا هو مفهوم ف طّيوصوفيا، رّوحانيات و لخوارق، لمقصود بيه واحد لكائن ؤلا كسدة مادية تاتنشئ من لقوة الروحية و لعقلية. كيخدّموه ممارسين جداد لي مسميين راسهم "تولپامانسر"، باش يشيرو ل صاحب وهمي عندو احساس ؤ ارادة مستاقلة.
جن

جّن اولا جّنّي ف الاديان و الاساطير تاع العرب و ف الاسلام هو مخلوق تيعيش ف نفس العالم ديالنا ولكن ما تانشوفوهش. جّن كائن فوقطبيعي حيت كي يتجاوز الحواس ديالنا، و كائن عاقل اللي كيفكّر و كيفهم و كيهضر. الايمان ب جّنون كيتّعتابر جزء من المعتقد الاسلامي، و عطاها جزء ماشي ساهل باش يهضر عليها ف نصوص تاع الدّين الاسلامي. بزاف تاع المسلمين تيامنو ب جّنون و بلي تتقدر تشكل ب بزاف ت الاشكال، وعندها القدرة باش دير اعمال صعيبة اولا مستحيلة على بنادم. سّمية. كلمة "جن" جات من العربية من الفعل و تيعني تستر و تغطى. الجمع ديال جن ف دّاريجة هو "جنون". جّن ف لاسلام. ڭاع لمسلمين لايامنو ب الجنون#تحويل حيت مدكورين ف لقران. ؤ بزاف كيامنو بلي جّنون تيسكنو بنادم لي تايخصو يدير رقية شرعية من بعد ماتسكن باش يخرجو. جّنون ف لاسلام مخلوقات مصاوبة من لعافية، عكس بنادم لي مصاوب من تّراب. وَالْجَانَّ خَلَقْنَاهُ مِنْ قَبْلُ مِنْ نَارِ السَّمُومِ - الحجر 27 و كاينة ف لقران سورة كاملة هي سورة الجن.
شيطان

الشيطان هو واحد لكائن خارق ل لعادة، و تيجسد الشر ف بزاف ت تقافات و لاديان. ؤ هوّا تمتيل ديال قوة هدّامة ؤ شريرة ف لكون. تّوارخي دجيفري بورتون راسل لي متخصص ف تّاريخ د لاديان عطا 4 د تّعريفات لعامة ل شّيطان:
تشي

كي ولا تشي (ب شّينوية تّقليدية 氣، ب شّينوية لمبسّطة 气) هي كلمة شينوية لي، على حساب بعض لمعتقدات ف تّقافة شّينوية ؤ لاسيوية، تاتوصف طاقة طبيعية ف لكون. طّرجامة لحرفية د هاد لكلمة هيّا "بوخار"، "هوا" ؤلا "نفس"، ؤ كيتّقصد بيها "طاقة ؤلا قوة حيوية". لكي مفهوم اساسي ف طّب شّينوي لقديم ؤ ف فن لمقاتلة شّينوي. لممارسة ديال تّحصيل ؤ لموازنة ديال لكي كاتسما "كيكونڭ".
إبليس

ابليس ف لاسلام ؤ ف لاديان لابراهيمية بشكل عام هوّا واحد لكائن لي كيغوي بنادم باش يرتاكب لمعاصي ؤلا يدير ختيارات غالطين. هو عدو تاع الله و تيمتل الشر. لمصطلح لفلسفي لي تيوصف علاقة الله (رمز لخير) ب ابليس (رمز لشّر) هوّا لمتناوية. لموقابيل ديال ابليس ف لمسيحية ؤ ليهودية هوّا لوسيفر، ؤ كيتّعتابر اما ملاك ساقط ؤلا جني.
لخطاب د أجدير

لخطاب د اجدير (17 اكتوبر 2001)، خطاب دارو لمليك محمد سّادس ف لاقليم د خنيفرة، هضر فيه على لهوية ديال لمغريب، و قال بلي لامازيغية حاجة اساسية ف تّقافة د لمغريب، و لهتمام بلامازيغية مسؤولية وطنية. و تقال ف لخطاب بلي لهتمام ب تّقافة و اللوغة لامازيغية مسؤولية ديال كولشي حيت لامازيغية ديال ݣاع لمغاربا. و قال لمليك ف لخطاب بلي كاينين بزاف د لامور و لمشاكيل لي ماخلاوش لامازيغية تبان و تطور، حيت يلا مكانتش تنمية ف لبلايص لي كاتهضر بلامازيغية، هادشي لي غايتدار للامازيغية مغايكونش عندو معنى و فايدة.
فيكرة

لفيكرة ف سّتيعمال لعام ديال نّاس لعاديين ؤ ف لفلسفة هيّا نّتيجة ديال تّفكير. ف لفلسفة لفيكرة تقدر تكون تمتيل عقلي تصويري ديال كسدة مادية. بزاف د لفلاسفة عتابرو بلي لافكار تصنيف كينوني ؤنطولوجي اساسي، يعني بلي كيمتّل تصنيف اساسي ديال لمفاهيم لفلسفية بحالو بحال لجوهر، لحادات، لخاصية، ؤ غيرهوم. لقدرة على خلق ؤ فهم لمعاني د لافكار كيتّعتابرو من بين لمزايا لاساسية ديال بنادم دون لحيوانات لخرين. ف لمعنى شّعبي، لافكار يقدرو يبانو بشكل لاارادي ؤ تلقائي، بلا مايكون لواحد مونڭاجي ف تفكير عميق ؤلا جدي. لفيكرة يلا كانت جديدة ؤ بتيكارية تقدر تادّي ل تطوير ختيراع ؤلا منضومة فيكرية جديدة.
تصنيف كينوني

تّصنيفات لكينونية ف لمجال د لؤنطولوجيا، هيّا تصنيفات كاتمتل اعلى مستوى ديال نواع لحوايج لي "كاينين" ف لوجود. لبحت ف تّصنيفات لكينونية هوّا محاولة ل تحديد اوسع لكلاصات لي كاتجمع لموجودات لي كاتّشابه ف لكينونة ؤلا لجوهر. تّمييز مابين هاد لكلاصات ؤلا تّصنيفات من حيت لمديار ؤلا تّطبيق ديالهوم، كيتسما تّمييز لؤنطولوجي. كاينين شلّا سيستيمات د تّصنيفات لي تّقتارحو، لي ف لعادة كيتضمنو تصنيفات بحال لافكار، لخاصيات، لعلاقات، لجوهر، لاحدات، ؤ غيرهوم. سّيستيم ديال تّصنيفات لكينونية، هوّا سيستيم فلسفي كيحاول يصنّف جميع لموجودات تحت تصنيف كينوني اساسي ؤلا فرعي، بحيت يوصل ل لاجابة على سّؤال لميطافيزيكي ديال "شنو كاين ف لوجود؟ ". كاينين فلاسفة لي كيشكو ف امكانية تصنيف لواقع كيما هوّا، ؤ داكشي علاش ب نّسبة ليهوم لهاداف ديال سّيستيم د تّصنيفات لكينونية ماشي هوّا باش نصنّفو لواقع ؤ لموجودات لي فيه، مي باش نبيّنو ؤ نوضّحو تّصنيفات ديال سّيستيمات لمفاهيمية ؤ ديال لّوغة د بنادم.
ميستبورن

ميستبورن (ب نّݣليزية Mistborn، ب معنى "مزيود من ضّباب") هيّا سيرية ادابية من نوع لفنطازيا لملحامية ؤ لخيال لعلمي ديال لكاتب لميريكاني براندن سانديرسن، ؤ نشراتها دار طور بوكس. هاد سّيرية خرجو فيها تال دابا سبعة د رّوايات ؤ جوج روايات قصيرة، ؤ باقين روايات مبلانية باش تخرج ف شّهورا ؤ لاعوام جّاية. سّيرية لّولة كانو فيها 3 د رّوايات هوما لامبراطورية لّخرانية، لبير د لمعراج ؤ لبطل د لازمان، لي من بعد تزادت عليها سيرية تانية من 4 د رّوايات كيطراو لاحدات ديالهوم ف نفس لعالم مور 300 عام. كاينة سيرية تالتة من 3 د رّوايات ف نفس لعالم د ميستبورن لي مبلانية باش تخرج ف لاعوام جّايين. لالهام. براندن سانديرسن ݣال بلي لالهام لّول باش يكتب هاد سّيرية، كان جاه ملي كان كيقرا رّوايات د هاري پوطر، ؤ بغا يكتب قصة لي، لعكس ديالها، كاتبدا مورما نتاصر فيها لحاكم شّرير ؤ قدر يقتل لبطل ؤ شنو غادي يطرا مورا داكشي. لفيكرة تّانية كانت من سّيرية د لافلام ؤوشنز (لي منها فيلم ؤوشنز 11)، لي لبطل ديالها شفّار ؤ كيدير فيها سطو على بانكة، ؤ بغا ساندرسن باش يدمج هاد لفيكرة معا نّوع لادابي د لفانطازيا لملحامية. اما لفيكرة ديال ضّباب فا كانت جاتو ملي كان كايصوݣ وسط ضّباب ف ايداهو، ؤ لي فكّراتو ف لمشهد ديال لكاطيدرالية لوطنية د واشينطون مضوية من لداخل. لكتوبا. كينقاسمو لكتوبا د مسيتبورن على حساب لفترة د زّمان لي كيطراو فيها، ل تلاتة د لفترات: لفترة لّولة، لفترة تّانية (300 عام مورا لّولة)، ؤ لفترة تّالتة (مورا تّانية ف وقت باقي مامحددش). تقدر تكون تا ايرا (فترة) رابعة مورا داكشي ولاكين تّايملاين ديالها باقي مامحددش. مشاريع موستقبالية. ف لاصل كان سانديرسن كيسمّي ميستبورن "تّلاتية د تّلاتيات"، حيت كان معوّل باش يكتبها على شكل تلاتة د تّلاتيات روائية. سّيرية لّولة كانت نيت تلاتية (فيها 3 د رّوايات)، ولاكين لكتاب د لاشابة د لقانون هرّس هاد لبلان حيت رّد سّيرية تّانية رباعية روائية، ؤ باقين جوج ايرات ؤلا فترات خرين غادي يطراو فيهوم جوج سيريات روائية باقين ف طور تّحضير، باش يكونو ف لمجموع 4 د سّيريات لفرعية ف سّيرية د ميستبورن.
براندن سانديرسن

براندن سانديرسن (مزيود ف 19 دجنبر 1975 ف لينكولن، نيبراسكا) كاتب ميريكاني ديال لفانطازيا لملحامية ؤ لخيال لعلمي. سانديرسن معروف سيرتو ب لعالم رّوائي د "كوزمير" Cosmere لي كيطراو فيه بزاف د رّوايات ديالو، بحال سّيرية د ميستبورن ؤ لارشيڤ د سطورملايت. برا د هاد لعالم، كتب سانديرسن روايات خرين بحال ذ ريكونرز The Reckoners، سكايوورد Skyward، ؤ الكاطراز Alcatraz. سانديرسن كان ايضا سالا سّيرية ديال رّويضة د زّمان لي كان كيكتبها روبرت دجوردن بعدما مات ف 2007 (لي ولّات سيرية د تّلفازة ب نفس سّمية)، ؤ الّف روايات ڭرافيكية بحال رّملة لبيضا White Sand ؤ ضارك وان Dark One. سانديرسن كان دار لبيوشيمي ف لجاميعة ف لّول، ؤ من بعد تّخلا عليها باش يتفرّغ ل لكتابة د رّوايات. ف لكتابة د لفانطازيا، سانديرسن ختارع "لقوانين د سّحور د سانديرسن"، ؤ نشر لفيكرة ديال "سّحور لقاسي" (سيستيم د سّحور لي كيكون مشروح ب قوانينو، بحال ف لعولوم دّقيقة، فيزيك، شيمي ؤ غيرهوم) ؤ "سّحور رّخيم" (سيستيم د سّحور لي كيكون فضفاض ؤ مامشروحش مزيان ؤ لقوانين ديالو ماواضحينش).
لإمبراطورية لخرانية

لامبراطورية لّخرانية (ب نّݣليزية The Final Empire) هيّا رّواية لّولة ف سّيرية د ميستبورن لي مالّفها لكاتب لميريكاني براندن سانديرسن. هاد رّواية شي مرات كاتسمّا ب سميت سّيرية كاملة "ميستبورن"، ؤ خرجات ف 17 يوليوز 2006. هاد رّواية متبوعة ب جوج روايات خرين هوما لبير د لمعراج (2007) ؤ لبطل د لازمان (2008). ف اكتوبر 2016، شركة دي ام دجي انترتينمنت شرات لحقوق ديال جميع رّوايات د ساندرسن ف عالم كوزمير. ف 27 يناير 2017، تّعلن بلي شّركة سنات معا سكوت فرازير باش يكتب سّيناريو د فيلم مبازي على رواية لامبراطورية لّخرانية. لمختاصر د رّواية. لعالم د ميستبورن. لقصة كاتطرا ف عالم ديسطوپي ف كوكب "سكادريال"، لي كيطيح فيه رّماد ديما بسباب لبراكين، لعشوب كاملين لونهوم قهوي، ؤ واحد ضّباب لي لمصدر ديالو كيبان فوقطبيعي كيغطي كولشي ف لّيل. 1000 عام قبل ماتبدا لقصة واحد شّخص تسمّا "لبطل د لازمان" قدر ينقد لعالم من شر لي معروف ب سميت "لغرق" عند "لبير د لمعراج". طّبيعة ؤ لماهية د هاد "لغرق" تّنسات معا مرور زّمان. هاد لبطل سمّا راسو "لّورد لحاكم" ؤ اسس لامبراطورية لّخرانية، بعدما كتاشف سّر د لخلود. لّورد لحاكم ولّا طاغية لي متحكم ف كولشي، ماكيموتش، ؤ رد راسو رب معبود. لّورد لحاكم بدّل لعالم على كي كان، ؤ نضم لمجتمع ب شّكل لي جاه مناسب، ب طبقة ديال نّوبالا لي كينحادرو من صحابو لي عاونوه، ؤ طبقة ديال لفلّاحين لمقهورين لي كيتسماو "سكا". سّحور عنصر مركزي ف لقصة ؤ نقدرو نسميوه "سّحور د لمعادن"، حيت كيعتامد على لقدرة د سّحار باش يتحكم ف معدن ؤلا معادن محددين، لي كيعطيو قوة محددة على حساب نّوع د سّحور. اكتر نوع ديال سّحور معروف ف لامبراطورية لّخرانية هوّا لالومانسيا، لي كيخلّي سّحار يتحكم ف شي نوع ؤلا نواع د لمعادن. ؤ كاين نوع اخور كيتسما "فيروكيميا" لي كيخدم بشكل مختالف. كلا معدن كيعطي قدرة محدّدة (متلاً باش تزيد ف لقوة لجسدية، ؤلا لقدرة لعلاجية، ؤلا تشوف لموستقبال). كاينين غير جوج د نّواع ديال لالومانسيين: لي عندو قدرة باش يتحكّم غير ف معدن واحد كيتسما "ضبايبي"، ؤ لي عندو قدرة باش يتحكم ف جميع لمعادن كيتسما "مزيود من ضّباب" ؤ هادو قلال بزاف. ف لعادة سّحارا ماكيكتاشفو لقدرات ديالهوم تا كيجيهوم تّقاف (كاتطرا ليهوم صدمة كبيرة نفسية ؤلا جسدية ؤ كيطيحو كيقفقفو بحال يلا فيهوم مرض صّرع).
إبليس ف لإسلام

ف لاسلام كيتّعتابر ابليس لكبير ديال شّياطين و جن كان تيعبد الله، و علا قبل لعبادة ديالو كرمو و رفعو لعندو. ݣال القران:(وَاِذْ قُلْنَا لِلْمَلَائِكَةِ اسْجُدُوا لِادَمَ فَسَجَدُوا اِلَّا اِبْلِيسَ كَانَ مِنَ الْجِنِّ فَفَسَقَ عَنْ اَمْرِ رَبِّهِ اَفَتَتَّخِذُونَهُ وَذُرِّيَّتَهُ اَوْلِيَاءَ مِنْ دُونِي وَهُمْ لَكُمْ عَدُوٌّ بِئْسَ لِلظَّالِمِينَ بَدَلًا ﴾ [الكهف:50] ولكن هو عصا الله ومابغاش يركع ل ادم. و شيطان هو عدو تاع بنادم حتال يوم القيامة﴿اِنَّ الشَّيْطَانَ لَكُمْ عَدُوٌّ فَاتَّخِذُوهُ عَدُوًّا اِنَّمَا يَدْعُو حِزْبَهُ لِيَكُونُوا مِنْ اَصْحَابِ السَّعِيرِ [فاطر:6] وكان هوا سبب لي خرج ادم و حواء من جّنة حيت كالو من شجرة محرمة، ﴿فَوَسْوَسَ لَهُمَا الشَّيْطَانُ لِيُبْدِيَ لَهُمَا مَا وُورِيَ عَنْهُمَا مِنْ سَوْاتِهِمَا وَقَالَ مَا نَهَاكُمَا رَبُّكُمَا عَنْ هَذِهِ الشَّجَرَةِ اِلَّا اَنْ تَكُونَا مَلَكَيْنِ اَوْ تَكُونَا مِنَ الْخَالِدِينَ ﴾ [الاعراف:20] وهو من جّنون تيشوفونا ولاكن حنا مانقدروش نشوفوهم ﴿يَا بَنِي ادَمَ لَا يَفْتِنَنَّكُمُ الشَّيْطَانُ كَمَا اَخْرَجَ اَبَوَيْكُمْ مِنَ الْجَنَّةِ يَنْزِعُ عَنْهُمَا لِبَاسَهُمَا لِيُرِيَهُمَا سَوْاتِهِمَا اِنَّهُ يَرَاكُمْ هُوَ وَقَبِيلُهُ مِنْ حَيْثُ لَا تَرَوْنَهُمْ اِنَّا جَعَلْنَا الشَّيَاطِينَ اَوْلِيَاءَ لِلَّذِينَ لَا يُؤْمِنُونَ [الاعراف:27]. لخلق ديالو. تخلق ابليس من لعافية كيما ݣال الله ف لقران، و كان تيعبد الله معا لملائكة و تكبر على الله، ﴿وَاِذْ قُلْنَا لِلْمَلَائِكَةِ اسْجُدُوا لِادَمَ فَسَجَدُوا اِلَّا اِبْلِيسَ اَبَى وَاسْتَكْبَرَ وَكَانَ مِنَ الْكَافِرِينَ ﴾ [البقرة:34] و برر لعصيان ديالو ﴿اَنَا خَيْرٌ مِنْهُ خَلَقْتَنِي مِنْ نَارٍ وَخَلَقْتَهُ مِنْ طِينٍ ﴾ [الاعراف:12]، وهو يتلعن وتطرد من جنة وطلب من الله يعطيه تال يوم لقيامة باش يغوي ادم و لاحفاد ديالو.
جيدو

جّيدو (بالجاپونية: 柔道، و تاتعني الطريق الرطبة) هوّا واحد الرياضة د لمدابزة لاصل ديالها من الجاپون، بداها لمعلم جيڭورو كانو ف عام 1882. لفكرة ديال جّيدو هي بلاصة ما تضرب لعدو ديالك، انك تتحكم فيه وماتخليهش يتحرك. اللي تيطرينيو جّيدو كيتسماو جيدوكا (كاينين تقريبا 15 لمليون منهم ف لعالم)، و لحوايج اللي تيلبسو سميتهم جيدوڭي. الرياضة د جّيدو داخلة ف لالعاب لاولمپية من 1964 للرجال و 1992 للعيالات.
ملاك

الملاك هوّ كائن سماوي كاين ف بزاف تاع المعتقدات الدينية. الملايكة تيتّعابرو خدّامين و رسل تاع الله ف الاسلام، اللي كيصيفطها باش تدير شي مهام. كاتختلف المعتقدات على الطبيعة و الدور ديالهم و بزاف كيتصورو المضهر ديالهم بحال البشر وعندهم جناوح.
ليستة د الرواپا

هاد صّفحة كاتجمع لّيستة د لموسيقيين لافراد د رّاپ ؤ لهيپ هوپ. كاينة ليستة خاصة ديال لڭروپات د لهيپ هوپ.
مومتيل

لمومتّيل (و نّتوة ديالو مومتّيلة) هو شخص كيعيش حالة شخصية من خلال نص درامي ؤلا طراجيدي ؤلا كوميدي بكل احاسيسو و مكوناتو، و كيعبّر عليها ؤ هوّا متقمص جميع اساسياتها و تفاصيلها باش يوصل ل لموشاهيد، سوا كان هادشي ف مسراحية ؤلا فيلم سينمائي ؤلا موسلسال د تّلفازة، ؤلا موسلسال د رّاديو.
فيلم

لفيلم هوّا نوع ديال لفن لمتشاف لي كيتير تجربة عند لموشاهيد، ؤ كيحاول يوصّل افكار، قيصاص، احاسيس، جمال، ؤلا واحد لومبيونص، ب تخدام تصاور محرّكين. هاد تّصاور كيكونو عادةً مرفوقين ب صوت، ؤ ف حالات نادرة شكال خرين ديال لاتارة لحسية. كلمت سينيما، لي مختاصرة من سينيماطوݣرافيا، كاتّستعمل باش تشير ل لمصاوبة د لافلام ؤلا صّيناعة د لافلام.
لبير د لمعراج

لبير د لمعراج (ب نّݣليزية The Well of Ascension) هيّا رّواية تّانية ف سّيرية د ميستبورن لي مالّفها لكاتب لميريكاني براندن سانديرسن. ؤ خرجات ف 21 غشت 2007. هاد رّواية مسبوقة ب لامبراطورية لّخرانية (2006) ؤ متبوعة ب لبطل د لازمان (2008).
2021–22 ف لكورة لمغريبية

2021–22 ف لكورة لمغريبية هو لموسم التنافسي رقم 66 فالتاريخ ديال لكورة فلمغريب من مورا ليستيقلال دلبلاد. رجال. لبوطولات. لقيسم دلهواة لوطني. ملاحضة: اتحاد سيدي قاسم ونادي وارزازات تحيّدات ليهوم واحد النقطة.
كاس لعرش عيالات (2020-2021)

الدور دلفينال. لفراقي اللي تاهلات. هاد لفراقي هي الي شاركات فكاس لعرش ديال عام 2020-2021.
أپيا

اپيا (بالنݣليزية: Apia) هي مدينة صاموانية وهي لعاصيمة ديال لبلاد. تبنات ف 1850 ؤ ولات عاصيمة ف 1959. لميساحة ديالتها هي 123 كلم² ولعلو ديالها غير 2 ميترو. كايسكنو فيها 34. 963 واحد على حساب لاحصاء د 2021.
سطار وورز

سطار وورز (ب نّڭليزية Star Wars) هيّا فرانشايز ميريكانية د لافلام د لخيال لعلمي، من نوع لوپيرا د لفضاء لملحامية. هاد لفرانشايز بداها دجورج لوكاس ف 1977 ب فيلم ب نفس لعنوان، ؤ تشهرات بزاف ف لعالم كامل تا ولّا عندها تاتير كبير على تّقافة ديال دابا.
تيكواندو

تيكواندو (بلكورية: 태권도/跆拳道) هوّا واحد الرياضة د لمدابزة لاصل ديالها من كوريا لجنوبية، وعندها كتر من 2000 عام. تقادّات هاد الرياضة بزاف ف لقرن 20، واول جامعة ديالها تاسسات كانت هي لجمعة د التيكواندو د كوريا (ف 1959). ف 1966، اسس لجينيرال لكوري شوي هونك هي لجامعة الدولية د تيكواندو، و ف 2000 دخلات ف لالعاب لاولمپية. لحوايج اللّي كايتلبسو ف التيكواندو سميتهم دوبوك، و لاغلبية د التقنيات ديال هاد الرياضة هوما ضربات بالرجلين. ف لبطولات د لمدابزة، كاين 8 د لعبارات اللي يقدر يشارك فيهم لواحد، على حساب شحال فيه من كيلو.
پاليكير

پاليكير (بالنݣليزية: Palikir) هي لعاصيمة ديال لويلايات لفيديرالية ديال ميكرونيزيا اللي كاينة فلغرب ديال لمحيط لمهدن. تبنات فتاريخ قديم بزاف على يد لقبايل ديال ݣزيرة پوهنپي. جات بعيدة ب8 كيلوميتر على كاولونيا، اللي هي لعاصيمة ديال لويلاية. لميساحة ديالتها هي تقريبا 11 كلم² ولعلو ديالها هو 80 ميترو. كايسكنو فيها 6674 واحد على حساب لاحصاء د 2010، وعايشين على لفلاحة والصيد لبحري. التوقيت ديال لمدينة هو ݣرينيتش +11.
كاولونيا

كاولونيا (بالنݣليزية: Kolonia) هي مدينة كانت هي لعاصيمة ديال ميكرونيزيا قبل ماتوليها پاليكير. تسمّات على لمستعمارة اللي كانت تدارت تما فالربعينات. لميساحة ديالتها هي 1. 58 كلم² ولعلو ديالها هو 23 ميترو. كايسكنو فيها 6068 واحد على حساب لاحصاء د 2010.
وينو

وينو (بالنݣليزية: Weno) هي مدينة ميكرونيزية ولعاصيمة ديال ويلاية تشووك. لميساحة ديالتها هي 18. 6 كلم² ولعلو ديالها لكبير هو تاع جبل طيروكين واللي هو 364 ميترو. كايسكنو فيها 13. 586 واحد على حساب لاحصاء د 2010. لمدينة معروفة بلغوص تحت لبحر وكاين متحف اللي كايوتق وكايحافض على هاد الرياضة.
كولونيا (ياپ)

كولونيا (بالنݣليزية: Colonia) هي مدينة ميكرونيزية وهي لعاصيمة ديال ويلاية ياپ. تبنات ف1885 على يد مهمة تنصيرية كاتوليكية تابعة للصبليون. لميساحة ديالتها هي كلم² ولعلو ديالها هو ميترو. كايسكنو فيها 3126 واحد على حساب لاحصاء د 2010. لمرسى اللي كايوصل لهاد لڤيلاج هو مرسى طوميل.
طوفول

طوفول (بالنݣليزية: Tofol) هي مدينة ميكرونيزية وهي لعاصيمة ديال ويلاية كوصري. تعتامدات بلدية فيناير 1989. لميساحة ديالتها هي 3 كلم². كايسكنو فيها 2591 واحد على حساب لاحصاء د 2000.
ويلاية ياپ

ويلاية ياپ (بالنݣليزية: Yap State، بلياپية: Nam nu Wa'ab) هي وحدة من لويلايات ديال ميكرونيزيا اللي كاينة فلغرب. لعاصيمة ديال هاد لويلاية هي كولونيا. لميساحة ديالها واصلة ل 102 كم² ولجزر ديالها شادة مسافة ديال 1500 كيلوميتر فلبحر، والسكان ديالها واصلين ل11577 على حساب ليحصاء ديال 2020. محاديها من الشرق ويلاية تشووك. السكان. هاد النماري جايين من ليحصاء ديال السكنى د 2010:
ويلاية تشووك

ويلاية تشووك (بالنݣليزية: Chuuk State) هي وحدة من لويلايات ديال ميكرونيزيا اللي كاينة فلوسط. لعاصيمة ديال هاد لويلاية هي وينو. لميساحة ديالها واصلة ل120 كم²، والسكان ديالها واصلين ل48. 654 على حساب ليحصاء ديال 2010. محادينها ويلاية ياپ فلغرب وويلاية پوهنپي من جيهة الشرق. لويلاية كاتقلب على ليستيقلال ديالها من 2015، والتصويت تاجل تلاتة دلمرات حتال 2022 فاش غايدّار. السكان. هاد النماري جايين من ليحصاء ديال السكنى د 2010:
ويلاية پوهنپي

ويلاية پوهنپي (بالنݣليزية: Pohnpei State) هي وحدة من لويلايات ديال ميكرونيزيا اللي كاينة فلوسط. لعاصيمة ديال هاد لويلاية هي كاولونيا. لميساحة ديالها واصلة ل371 كم²، والسكان ديالها واصلين ل 36. 196 على حساب ليحصاء ديال 2010. محادينها من الشرق ويلاية كوصري ومن جيهة لغرب ويلاية تشووك.
ويلاية كوصري

ويلاية كوصري (بالنݣليزية: Kosrae State) هي وحدة من لويلايات ديال ميكرونيزيا اللي كاينة فالشرق. لعاصيمة ديال هاد لويلاية هي طوفول. لميساحة ديالها واصلة ل111 كم² ونهار على نهار كاتكال بسباب لعلو ديال لبحر، والسكان ديالها واصلين ل6616 على حساب ليحصاء ديال 2010. محاديها من جيهة لغرب ويلاية پوهنپي. السكان. لويلاية د كوصري فيها 4 ديال لبلديات: